Ողջունելով քոյր եկեղեցիներու հոգեւոր առաջնորդները՝ Վեհափառ Հայրապետը գոհունակութիւն յայտնեց այս պատուիրակութեան Հայաստան եւ Մայր Աթոռ Սուրբ Էջմիածին այցելութեան կապակցութեամբ, ինչ որ լաւագոյն վկայութիւնը կը համարուի եկեղեցիներու միջեւ ձեւաւորուած ջերմ յարաբերութիւններուն։ Նորին Սրբութիւնը ուրախութեամբ արձանագրեց, որ Աւստրալիա կատարած հովուապետական այցելութեան ժամանակ ականատեսը դարձած էր Հայ Առաքելական եւ քրիստոնէական միւս համայնքներու միջեւ ստեղծուած սիրոյ, համերաշխութեան եւ սերտ համագործակցութեան։ Այս կապակցութեամբ Վեհափառ Հայրապետը յոյս յայտնեց, թէ Աւստրալիոյ եկեղեցիներու առաջնորդներու Մայր Աթոռ Սուրբ Էջմիածին տուած այցը կը նպաստէ այդ կապերու առաւել ամրապնդման։